Resep: Sjokolade- en granaatmousse - Jou Gesin | Solidariteit WêreldJou Gesin | Solidariteit Wêreld
Tuis › Artikels › Resep: Sjokolade- en granaatmousse
Resep: Sjokolade- en granaatmousse
Lig en sponserig; 'n perfekte soet afronding ná 'n rooivleisgereg. Hierdie resep maak vier kelkies of wynglase vol.
200 ml granaatsap
2 eetlepel strooisuiker
7g gelatienpoeier of -velle
½ koppie granaatpitte vir versiersel
½ teelepel gelatienpoeier
200g fyngedrukte 'Romany Cream'-koekies
Smelt die sjokolade in 'n glasbak oor 'n kastrol met kookwater of 'n dubbelkoker. Maak seker dat die glasbak nie aan die water raak nie, anders kan die sjokolade brand.
Kook die melk in 'n kastrolletjie totdat dit begin borrel. Voeg dit by die gesmelte sjokolade en plaas eenkant om af te koel. Klop die dubbelroom styf en vou by die sjokolade in.
Skep 'n laag van die fyngedrukte 'Romany Cream'-koekies onder in die kelkies of wynglase.
Skep die sjokolademousse bo-op die koekiekors en plaas in die yskas vir 'n uur.
Verhit die granaatsap in 'n kastrolletjie op lae hitte. Voeg die strooisuiker by en roer totdat die suiker heeltemal opgelos is. Los die mielieblom op in twee eetlepels water. Voeg dit by die granaatsap en laat prut vir ongeveer tien minute totdat die sous verdik en halveer in volume.
Plaas eenkant om af te koel. Los die gelatienpoeier of -velle op in 'n bakkie water. Plaas eenkant vir ongeveer tien minute, voeg die gelatien by die granaatsap en roer goed deur. Laat die mengsel afkoel tot kamertemperatuur.
Klop die vars room styf met 'n elektriese menger, voeg een eetlepel strooisuiker by en klop goed deur.
Voeg die granaatmengel by die room en klop goed deur. Skep die granaatmousse bo-op die sjokolademousse en plaas terug in die yskas.
Meng die aarbeijellie met 'n koppie kookwater, voeg die halwe teelepel gelatien by. Sodra al die suiker opgelos is, voeg nog 'n halwe koppie koue water by. Laat die jellie heeltemal afkoel in die yskas. Skep dit bo-op die granaat-mousse net voordat dit begin stol.